السلام على الكرام عندي كم سؤال للشرطة في محافظة البريمي ما لون سيارة شرطة عمان السلطانية ؟؟؟؟ ما لون زي شرطة عمان السلطانية؟؟؟ ماذا تعني لكم المخالفات؟؟؟ أيها الشرطي هل فعلآ تشعر بأنك تخدم الشعب على أكمل وجه؟؟؟؟ الموضوع كتبته لسبب واااحد فقط لا غير إنعدام الدوريات في المناطق السكنية والجاليات الهندية والأفغانية والباكستانية ما خذين راحتهم على الآخر لا حسيب ولا رقيب بين لبيوت وبين السكيك لا الشغالة تروم تطلع دقيقة من البيت لين درام الزبالة عزكم الله إلا خمس أو أربع يطالعونها ويتبعونها لين البيت ولا وحدة تروم تروح الخياط إللي حذال البيت إلا ويترصدلها واحد من هالجالية كأنهم ما شايفين حريم في حياتهم بالله عليكم يا شرطة عمان السلطانية إنتوا حاسين عماركم كفو هالمسؤولية إذا صحيح شايفين عماركم مأدين واجبكم على أحسن ما يكون محد من هذي الجالية يتجرأ ويسوي هالحركات بس لأنهم يعرفون إنه الشرطة في سبات عميق وجهة نظري وكثير من معارفي مافي أي دور للشرطة في خدمة الشعب في واااايد من الأعضاء راح يكونوا ضدي ولكن كلمة الحق ما أظن تزعل حد وسلمتوا